Diari Oficial de la Generalitat Valenciana


Sumari del DOGV 5682, del 17-01-2008 (2007/15090)

Informació pública de l'acord sobre el canvi de la forma de gestió de l'actuació integrada La Sardina (expedient 06-1379/04-PG).
--------------------------------------------------------------------------------------------------------------------------------

### Dades del document

Número de DOGV
:   5682

Data del DOGV
:   17-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2007/15497


Data del document
:   12-12-2007

Organisme emissor
:   Ajuntament de Tavernes de la Valldigna

Tipus de document
:   Informació Pública

Informació pública de l'acord sobre el canvi de la forma de gestió de l'actuació integrada La Sardina (expedient 06-1379/04-PG). [2007/15561]  
El Ple de l'Ajuntament, en la sessió del dia 10 de desembre de 2007, va adoptar l'acord que, transcrit literalment, és com es diu:  
«Vist l'expedient que es tramita sobre el canvi de la forma de gestió de l'actuació integrada del sector residencial La Sardina, pertoca adoptar l'acord següent sobre la base dels següents  
Antecedents fàctics  
1. L'Alcaldia de l'Ajuntament, pel Decret dictat en data 30 d'agost de 2007, va resoldre iniciar l'expedient per a acordar el canvi de la forma de gestió de l'actuació integrada programada corresponent al sector residencial La Sardina, que serà executada per gestió directa municipal i l'Ajuntament n'assumirà la condició legal d'agent urbanitzador.  
2. Este expedient va ser sotmés al tràmit d'informació pública, durant el termini de 20 dies hàbils, mitjançant anuncis que s'han publicat en el Diari Oficial de la Comunitat Valenciana número 5612, de 3 d'octubre de 2007, i en el periòdic Las Provincias del dia 15 d'este mateix mes i any.  
Així mateix, la incoació de l'expedient esmentat ha sigut notificada de forma personal i individualitzada a la comunitat de propietaris de la indicada urbanització Playa Naranjos.  
3. Consta en el dit expedient el certificat, emés el passat dia 9 de novembre pel secretari general, acreditatiu del resultat del tràmit informatiu esmentat.  
De conformitat amb este certificat, no s'ha presentat per escrit en este ajuntament, durant el termini esmentat, cap al·legació ni observació relacionada amb l'assumpte a què es refereix este expedient.  
Als quals són aplicables els següents   
Fonaments jurídics  
A. Tal com refereix el decret de l'Alcaldia que incoa l'expedient esmentat, la urbanització del sector La Sardina, de què s'inclou l'ordenació detallada en el pla parcial aprovat definitivament per l'Acord de la Comissió Provincial d'Urbanisme de data 29 d'abril de 1986, està inacabada ja que hi resten encara per executar alguns elements (pavimentació de calçades i voreres, enllumenat públic, etc.) indispensables per a dotar de la condició de solar els terrenys inclosos en l'àmbit d'eixe sector.  
La falta d'acabament de la urbanització ha estat provocada inicialment per la paralització total de les corresponents obres urbanitzadores, esdevinguda el mes de desembre de 1991, i el subsegüent abandonament per part de l'entitat Caja Territorial Hipotecaria, SA, responsable de la realització material.  
D'altra banda, el sector de planejament esmentat està des de fa temps consolidat, en la pràctica totalitat, per l'edificació procedent de la regulació establida en el referit pla parcial. I el vigent Pla General d'Ordenació Urbana, aprovat definitivament per un acord de la Comissió Territorial d'Urbanisme, de data 29 de juliol de 2004, ha classificat els terrenys pertanyents a l'àmbit d'este sector com a sòl urbà.  
B. El Ple d'este ajuntament, en la sessió del dia 1 de juliol de 2002, va acordar, entre altres aspectes, aprovar definitivament el programa de desenvolupament de l'actuació integrada que inclou el sector referit, així com gestionar directament l'execució d'este programa, assumint-ne l'Ajuntament la condició d'agent urbanitzador.  
Posteriorment, i en virtut d'un acord plenari de 13 de desembre de 2004, este ajuntament va resoldre, en l'expedient tramitat a sol·licitud de la Comunitat de Propietaris de la Urbanización Playa Naranjos, i pels motius que s'indiquen en este acord, aprovar el canvi o substitució de la forma de gestió directa, previst en el programa d'actuació integrada esmentat, pel de gestió indirecta; correspon en este cas a una persona física o jurídica privada el desenvolupament de l'activitat relativa a l'execució de l'actuació programada mitjançant l'adjudicació, a favor d'una iniciativa empresarial seleccionada en pública competència, de la condició d'agent urbanitzador.  
C. Tanmateix, ha transcorregut ja un període considerable de temps des que este ajuntament acordara el canvi a gestió indirecta del programa esmentat, sense que la iniciativa privada haja presentat cap sol·licitud a l'Ajuntament per a l'adjudicació de la condició d'agent urbanitzador per a l'execució de la referida actuació integrada.  
D'altra banda, i com s'ha dit adés, les obres d'urbanització romanen en estat d'inconcloses, no reunint els serveis urbanístics de què està proveïda la urbanització, característiques adequades per a servir a l'edificació ja existent en l'àmbit del sector objecte de programació.  
Ambdues circumstàncies justifiquen, per descomptat, la conveniència, quan no la necessitat urgent, de reconsiderar la decisió última presa pel Ple d'este ajuntament de realitzar per via de gestió indirecta l'actuació urbanística programada en el sector La Sardina, optant de nou, tal com ja preveu el mateix programa, per la gestió directa d'esta actuació integrada, assumint l'Ajuntament la responsabilitat d'executar-la en tant que agent públic urbanitzador.  
El Ple de l'Ajuntament, sense debat i per unanimitat, acorda:  
Primer. Acordar el canvi de la forma de gestió de l'actuació integrada programada que inclou el sector residencial La Sardina, de la platja d'este municipi, que s'executarà per gestió directa municipal, i l'Ajuntament n'assumirà la condició legal d'urbanitzador, responsable de la realització.  
Segon. Publicar el contingut d'este acord en el Diari Oficial de la Comunitat Valenciana.  
Tercer. Comunicar el present acord a la Comissió Territorial d'Urbanisme de València, dependent de la conselleria de Medi Ambient, Aigua, Urbanisme i Habitatge, perquè en prenga coneixement.  
Quart. Notificar este acord a la Comunitat de Propietaris de la Urbanización Playa Naranjos, que hi està interessada, perquè en prenga coneixement i als efectes oportuns.»  
Cosa que es fa pública perquè se'n prenga coneixement i als efectes oportuns, i es fa saber que contra l'acord plenari transcrit, que és definitiu i posa fi a la via administrativa, les persones i entitats que hi estan interessades podran interposar un recurs contenciós administratiu, en el termini de dos mesos comptadors des de l'endemà de la data de la publicació del present edicte en el Diari Oficial de la Comunitat Valenciana, davant dels jutjats contenciosos administratius amb seu a València, sense perjudici que puguen deduir qualsevol altre recurs administratiu o jurisdiccional que estimen que els assistisca.  
Tavernes de la Valldigna, 12 de desembre de 2007.- L'alcalde: Manuel Vidal Almiñana.